**Paweł Fajdek** (s. 4. kesäkuuta 1989 Świebodzice, Ala-Sleesian voivodikunta) on puolalainen moukarinheiton viisinkertainen maailmanmestari. Hän edustaa KS Agros Zamość -seuraa.

Fajdek sijoittui neljänneksi Bydgoszczin alle 20-vuotiaiden MM-kilpailuissa 2008 ja kahdeksanneksi Kaunasin alle 23-vuotiaiden EM-kilpailuissa 2009. Hän voitti alle 23-vuotiaiden Euroopan-mestaruuden Ostravassa 2011 tuloksella 78,54. Hän sai kultaa myös Shenzhenin universiadeissa tuloksella 78,14. Daegun MM-kilpailuissa hän sijoittui 11:nneksi. Lontoon olympialaisissa 2012 hän jäi karsinnassa ilman tulosta.

Fajdek sai kultaa Kazanin universiadeissa 2013 tuloksella 79,99. Myöhemmin samana vuonna hän voitti kultaa Moskovan MM-kisoissa 2013 avauskierroksen heitollaan 81,97. Zürichin EM-kilpailuissa 2014 hän sijoittui toiseksi tuloksella 82,05. 23. elokuuta 2014 hän heitti tuloksen 83,48 m ja paransi Szymon Ziółkowskin nimissä ollutta Puolan ennätystä kymmenellä senttimetrillä. Vuoden 2015 universiadeissa Gwangjussa hän sai kultaa tuloksella 80,05.

Fajdek voitti kultaa myös Pekingin MM-kisoissa 2015 tuloksella 80,88 ja Amsterdamin EM-kisoissa 2016 tuloksella 80,93. Rion olympialaisissa Fajdek heitti karsinnassa tuloksen 72,00 m ja karsiutui loppukilpailusta. Lontoon MM-kilpailuissa 2017 Fajdek voitti kultaa tuloksella 79,81 m. Taipein universiadeissa hän voitti neljännen universiadikultansa. Berliinin EM-kilpailuissa 2018 hän sai hopeaa tuloksella 78,69. Dohan MM-kilpailuissa 2019 hän saavutti kultaa tuloksella 80,50 m. Vuodelle 2021 siirretyissä Tokion olympialaisissa hän sai pronssia tuloksella 81,53. Eugenen MM-kilpailuissa 2022 hän voitti viidennen maailmanmestaruutensa tuloksella 81,98 m. Saman vuoden Münchenin EM-kilpailuissa 2022 hän oli neljäs. Budapestin MM-kilpailuissa 2023 hän sijoittui neljänneksi tuloksella 80,00.

Fajdek voitti Euroopan joukkuemestaruuskilpailujen moukarinheiton vuosina 2013, 2015, 2017 ja 2021 sekä sijoittui toiseksi vuosina 2011 ja 2014. Puolan-mestaruuden hän voitti 2012, 2014, 2015, 2016, 2019 ja 2021.

Henkilökohtaiset ennätykset
---------------------------

| *Laji* | *Tulos* | *Paikka* | *Päivä* | *Muuta* |
| --- | --- | --- | --- | --- |
| Moukarinheitto | **83,93 m** | Szczecin | 9. elokuuta 2015 | *Kaikkien aikojen listalla 10. sijalla* |

Lähteet
-------

1. 1 2  Paweł Fajdek *Olympedia*. Viitattu 17.7.2022. (englanniksi)
2. 1 2 3 4 5 6 7 8 9  Paweł Fajdek Tilastopaja (vaatii kirjautumisen, maksullinen palvelu). Viitattu 17.7.2022. (englanniksi)
3. ↑  Nuori moukarihaastaja vei sensaatiomaisesti MM-kullan *Yle.fi*.  12.8.2013. Viitattu 12.8.2013.
4. ↑  Minshull, Phil: Bolt entertains in Warsaw but local hammer star Fajdek is the top performer *iaaf.org*.  23.8.2014. Viitattu 23.9.2014. (englanniksi)
5. ↑  Hammer Throw Men *15th IAAF World Championships*. IAAF. Viitattu 23.8.2015. (englanniksi)
6. ↑
7. ↑  Paweł Fajdek Kansainvälinen yleisurheiluliitto.  (englanniksi)

  

Miesten moukarinheiton maailmanmestarit

|  |
| --- |
| 1983: Sergei Litvinov |
1987: Sergei Litvinov |
1991: Juri Sedyh |
1993: Andrei Abduvalijev |
1995: Andrei Abduvalijev |
1997: Heinz Weis |
1999: Karsten Kobs |
2001: Szymon Ziółkowski |
2003: Ivan Tsih’an |
2005: Vadzim Dzevjatouski |
2007: Ivan Tsih’an |
2009: Primož Kozmus |
2011: Kōji Murofushi |
2013: Paweł Fajdek |
2015: Paweł Fajdek |
2017: Paweł Fajdek |
2019: Paweł Fajdek |
2022: Paweł Fajdek |
2023: Ethan Katzberg |


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |
|  |
| Henkilöt | 
* World Athletics
* Tilastopaja 🔒

 |

 |